LV Eiropas Savienības Oficiālais Vēstnesis C 238/6

Izraksts no lēmuma par Byr Savings Bank saskaņā ar Eiropas Parlamenta un Padomes Direktīvu 2001/24/EK par kredītiestāžu reorganizāciju un likvidāciju

2010/C 238/03

Uzaicinājums iesniegt prasību

Īslandes Finanšu uzraudzības iestāde 2010. gada 22. aprīlī izveidoja pagaidu padomi attiecībā uz Byr Savings Bank, reģistrācijas Nr. 610269-2229, adrese: Borgartuni 18, 105 Reykjavik, Iceland, atbilstīgi likuma Nr. 161/2002 Par finanšu iestādēm 100. pantam un likuma Nr. 44/2009 Par grozījumiem likumā Nr. 161/2002 4. pantam. Pagaidu padomes uzdevums bija pabeigts 2010. gada 2. jūlijā, kad Reikjavikas Apgabaltiesa iecēla Byr Savings Bank likvidācijas komisiju atbilstīgi likuma Nr. 161/2002 101. pantam un likuma Nr. 44/2009 5. pantam. Viens no likvidācijas komisijas pienākumiem ir pārraudzīt pret minēto banku iesniegto prasību izskatīšanu likvidācijas procedūras laikā.

Atbilstīgi likuma Nr. 161/2002 101. panta 5. punktam un likuma Nr. 44/2009 5. pantam atsauces datums attiecībā uz likvidācijas procedūru bija 2009. gada 16. jūnijs, bet minētajā datumā Finanšu uzraudzības iestāde bankai pirmo reizi paziņoja, ka tās pašu kapitāla daļa ir mazāka par likuma Nr. 161/2002 84. pantā un 86. panta 4. punktā paredzēto minimumu. Par prasību izskatīšanas sākšanas dienu tika noteikts 2010. gada 2. jūlijs, pamatojoties uz datumu, kurā Reikjavikas Apgabaltiesa iecēla likvidācijas komisiju (skatīt likuma Nr. 161/2002 102. panta 3. punktu un likuma Nr. 44/2009 6. panta 3. punkta 2. piezīmi).

Visas personas, kuras pieprasa parādu atmaksu vai citu tiesību atgūšanu no Byr Savings Bank, tiek aicinātas iesniegt savas prasības rakstveidā bankas likvidācijas komisijai trīs mēnešu laikā no šā paziņojuma pirmās publicēšanas dienas Īslandes Oficiālajā Vēstnesī2010. gada 13. jūlijā. Prasības jāiesniedz likvidācijas komisijai minētajā laikposmā, un to saturam jāatbilst norādījumiem, kuri sniegti Likuma par bankrotu Nr. 21/1991 117. panta 2. un 3. punktā.

Prasības jānosūta uz šādu adresi:

Slitastjorn Byr Sparisjods (Byr Savings Bank likvidācijas komisija) Borgartuni 18 105 Reykjavik ICELAND

Saskaņā ar iepriekšminētajiem noteikumiem kreditoriem tiek norādīts savās prasībās ietvert tādu attiecīgo prasību stāvokli, kāds tas bija 2010. gada 2. jūlijā.

Prasības, kurās summa norādīta ārvalstu valūtā, jāiesniedz, to norādot attiecīgajā valūtā. Kreditori no dalībvalstīm, kuras ietilpst Eiropas Ekonomikas zonā vai Eiropas Brīvās tirdzniecības asociācijā, drīkst iesniegt prasības savas valsts valodā. Šādām prasībām jāpievieno tulkojums īslandiešu valodā. Prasību drīkst iesniegt angļu valodā arī bez tulkojuma īslandiešu valodā. Citi kreditori var iesniegt savas prasības īslandiešu vai angļu valodā.

Ja prasību neiesniedz iepriekšminētajā termiņā, prasību pret Byr Savings Bank uzskata par nederīgu saskaņā ar 118. pantu Likumā Nr. 21/1991, ja vien netiek piemēroti minētā panta 1.–6. apakšpunktā norādītie izņēmumi.

Iesniedzot prasību, kreditors ir atteicies no konfidencialitātes tiesībām (bankas noslēpuma) attiecībā uz konkrēto prasību.

Ar šo paziņo, ka kreditoru sanāksme notiks trešdien, 2010. gada 17. novembrī, plkst. 15.00 viesnīcā Grand Hotel, Sigtuni 38, 105 Reykjavik, Iceland. Tiesības piedalīties sanāksmē ir visām personām, kuras ir iesniegušas prasības pret banku. Sanāksmē apspriedīs iesniegto prasību sarakstu un likvidācijas komisijas lēmumu attiecībā uz šādu prasību atzīšanu, ja tas jau būs pieejams. Personām, kas iesniegušas prasības, darīs pieejamu iesniegto prasību sarakstu vismaz vienu nedēļu pirms iepriekšminētās sanāksmes.

Plašāka informācija par prasību iesniegšanu un prasību izskatīšanu būs pieejama bankas tīmekļa vietnē http://www.byr.is/winding-up vai saņemama, nosūtot informācijas pieprasījumu uz adresi slitastjorn@byr.is

Likvidācijas komisija sniedz kreditoriem šādus norādījumus: lūdzam, iesniedzot prasību, norādīt jūsu vai jūsu pārstāvja e-pasta adresi un jūsu bankas konta rekvizītus, lai atvieglotu iespējamo maksājumu veikšanu.